 Ερωτήσεις – Απαντήσεις
Τι Πρέπει Να Κάνει Ένας Αγρότης (Γεωργός – Κτηνοτρόφος) Για Να Δικαιούται Αποζημίωση Από Τον ΕΛΓΑ;
Ο παραγωγός προκειμένου να δικαιούται αποζημίωση από τον ΕΛΓΑ πρέπει να προβεί στις ακόλουθες ενέργειες: α) Να υποβάλλει δήλωση Καλλιέργειας / Εκτροφής κάθε χρόνο στις ημερομηνίες που ορίζει ο ΟΠΕΚΕΠΕ β) Να καταβάλει την ασφαλιστική εισφορά που του αναλογεί στον ΕΛΓΑ εντός της προθεσμίας που ορίζει ο Οργανισμός, για να είναι ασφαλιστικά ενήμερος γ) Να έχει εκπληρώσει τις ασφαλιστικές υποχρεώσεις προηγούμενων ετών δ) Να υποβάλει έγκαιρα δήλωση ζημιάς, μέσα σε 15 ημέρες από την επομένη της ημερομηνίας που συνέβη το ζημιογόνο αίτιο καταβάλλοντας τα αντίστοιχα τέλη εκτίμησης.
[bookmark: _GoBack] 
Πότε Και Πού Υποβάλλεται Η Ενιαία Δήλωση Καλλιέργειας/ Εκτροφής;
H Ενιαία Δήλωση Καλλιέργειας/Εκτροφής (ΔΚΕ) υποβάλλεται μαζί με την Αίτηση για την ενεργοποίηση των δικαιωμάτων ενιαίας ενίσχυσης (δήλωση ΟΣΔΕ) στον ΟΠΕΚΕΠΕ ή στον ανάδοχο του έργου (Ενώσεις), στις «πύλες-τόπους υποβολής». Ο χρόνος υποβολής της Ενιαίας Δήλωσης Καλλιέργειας/Εκτροφής είναι αυτός που καθορίζεται από τον Ο.Π.Ε.Κ.Ε.Π.Ε., για την υποβολή της Αίτησης Ενιαίας Ενίσχυσης. Αξίζει να σημειωθεί ότι είναι υποχρεωμένοι να την υποβάλλουν όλοι όσοι έχουν αγροτική εκμετάλλευση, για το σύνολο αυτής ανεξάρτητα από το αν λαμβάνουν ή όχι ενισχύσεις ή αν είναι κατά κύριο επάγγελμα αγρότες ή όχι.
ΠΡΟΣΟΧΗ: Σύμφωνα με την ισχύουσα νομοθεσία, ο παραγωγός υποβάλλει υποχρεωτικά μία ενιαία Δήλωση Καλλιέργειας /Εκτροφής ετησίως, σε επίπεδο Χώρας, η οποία αποτελεί δήλωση του συνόλου της γεωργικής εκμετάλλευσης. Σε αυτή δηλώνει: α) όλα τα αγροτεμάχια της εκμετάλλευσης και β) το ζωικό κεφάλαιο. Εκμετάλλευση η οποία δεν δηλώθηκε στο έντυπο της Δήλωσης Καλλιέργειας/ Εκτροφής, δεν θα μπορεί να δηλωθεί για ζημιά στον ΕΛ.Γ.Α. και εάν δηλώνεται δεν θα αποζημιώνεται.
 
Τι Πρέπει Να Προσέχει Ο Παραγωγός Όταν Υποβάλλει Δήλωση Καλλιέργειας / Εκτροφής
1. Να δηλώνονται αναλυτικά όλες οι καλλιέργειες του έτους, ανά αγροτεμάχιο (είδος, έκταση, αριθμός δένδρων κ.λπ) και όλο το ζωικό κεφάλαιο (ανά είδος ζώου, κατηγορία και ηλικία).
2. Να παραλαμβάνει αντίγραφο της Δήλωσης Καλλιέργειας / Εκτροφής.
3. Να ελέγχει προσεκτικάτην ορθή συμπλήρωση των δηλωθέντων στοιχείων (στοιχεία εκμεταλλεύσεων, ο τρόπος καταβολής και το ποσό ασφαλιστικής εισφοράς στο σύνολό του και ανά αγροτεμάχιο)
Ποιους Ασφαλιστικούς Κινδύνους Καλύπτει Ο ΕΛΓΑ στη φυτική παραγωγή;
Aσφαλιζόμενοι κίνδυνοι
Στην ασφάλιση του ΕΛ.Γ.Α. υπάγονται οι ακόλουθοι φυσικοί κίνδυνοι, που μπορεί να προκαλέσουν άμεσες ζημιές στη φυτική παραγωγή, όπως αυτοί περιγράφονται στο άρθρο 3 του Κανονισμού Ασφάλισης της Φυτικής Παραγωγής (ΦΕΚ 1668/Β/27-7-2011):
 Φυσικοί κίνδυνοι:
· ο παγετός
· το χαλάζι
· η ανεμοθύελλα
· η πλημμύρα
· ο καύσωνας και η ηλιακή ακτινοβολία
· το χιόνι
· οι υπερβολικές ή άκαιρες βροχοπτώσεις
· οι κίνδυνοι από τη θάλασσα
Άγρια ζώα:
· ζημιές από αρκούδα
· ζημιές από αγριογούρουνα, στις περιοχές όπου προστατεύονται από τη συνθήκη RAMSAR
· ζημιές που προκαλούνται από άγρια κουνέλια, στη φυτική παραγωγή της νήσου Λήμνου
Πότε Και Πού Υποβάλλεται Η Δήλωση Ζημιάς;
Ο ασφαλισμένος του οποίου ζημιώθηκαν οι καλλιέργειες, σε ποσοστό μεγαλύτερο του 20% της συνολικής παραγωγής που περίμενε να συγκομίσει από κάθε αγροτεμάχιο κατ΄ είδος καλλιέργειας, έχει υποχρέωση μέσα σε 15 ημέρες από την επομένη της ημερομηνίας που συνέβη το ζημιογόνο αίτιο, να υποβάλει ο ίδιος ή τρίτο εξουσιοδοτημένο πρόσωπο δήλωση ζημιάς. Η δήλωση υποβάλλεται στον ανταποκριτή του ΕΛΓΑ στην αγροτική περιοχή που βρίσκονται τα ζημιωθέντα αγροτεμάχια.
ΠΡΟΣΟΧΗ! Η δήλωση ζημιάς που υποβάλλεται μετά την περίοδο προθεσμίας των 15 ημερών δεν λαμβάνεται υπόψη εκτός εάν για την καθυστέρηση υποβολής της συνέτρεξαν λόγοι ανωτέρας βίας, οι οποίοι αποδεικνύονται με επίσημα στοιχεία και δεν υπήρχε δυνατότητα να υποβληθεί δήλωση ζημιάς μέσω τρίτου προσώπου
 Μπορεί Ο Ασφαλισμένος Να Ανακαλέσει Τη Δήλωση Ζημιάς;
Ο ασφαλιζόμενος έχει το δικαίωμα να ανακαλέσει τη δήλωση ζημιάς ή την αίτηση επανεκτίμησης με αίτησή του, την οποία πρέπει ή να την υποβάλει στον Ανταποκριτή του ΕΛΓΑ μέχρι την προηγούμενη μέρα της εκτίμησης ή της επανεκτίμησης ή να την παραδώσει στον εκτιμητή πριν όμως διενεργηθεί η εκτίμηση ή η επανεκτίμηση. Στην περίπτωση αυτή τα τέλη εκτίμησης και επανεκτίμησης επιστρέφονται στους ενδιαφερόμενους παραγωγούς και θεωρείται ότι παραιτούνται από κάθε δικαίωμα για αποζημίωση της τυχόν ζημιάς που προκλήθηκε στην καλλιέργειά τους.
 
Πώς Υπολογίζεται Η Αποζημίωση;
Φυτική Παραγωγή
1. Ως ανώτατο ετήσιο όριο αποζημίωσης, που μπορεί να καταβάλλει αθροιστικά για φυτική παραγωγή και ζωικό κεφάλαιο ο ΕΛ.Γ.Α. στον ασφαλισμένο, ορίζεται  το ποσό των εβδομήντα χιλιάδων (70.000) ευρώ( Άρθρο 210 ΦΕΚ 130/Α'/23-07-2021).
2. Ως ανώτατο ετήσιο όριο αποζημίωσης ανά αγροτεμάχιο ορίζεται το 80% της ασφαλιζόμενης αξίας της παραγωγής του αγροτεμαχίου που ζημιώθηκε.
3. Η εκκαθάριση της ζημιάς γίνεται μετά την οριστικοποίηση του πορίσματος πραγματογνωμοσύνης, χωριστά για κάθε οριστικό πόρισμα και εφόσον το ποσοστό ζημιάς στη συνολική παραγωγή είναι μεγαλύτερο του 20%.
Το ποσό της ασφαλιστικής αποζημίωσης, υπολογίζεται σε συνάρτηση με:
· Την κατά στρέμμα παραγωγή και τον αντίστοιχο αριθμό στρεμμάτων, τα οποία προσδιορίστηκαν με το πόρισμα πραγματογνωμοσύνης
· Το ποσοστό της ζημιάς, το οποίο προσδιορίστηκε με το πόρισμα πραγματογνωμοσύνης.
· Την τιμή ανά μονάδα προϊόντος όπως αυτή καθορίζεται στην υποβληθείσα Ενιαία Δήλωση Καλλιέργειας/Εκτροφής
Το ποσό αποζημίωσης προκύπτει από τον παρακάτω τύπο:
ΠΟΣΟ ΑΠΟΖΗΜΙΩΣΗΣ= (ΕΚΤΑΣΗ ΑΓΡΟΤΕΜΑΧΙΟΥ(ΣΤΡΕΜΜΑΤΑ) Χ ΜΕΣΗ ΠΑΡΑΓΩΓΗ (ΚΙΛΑ/ΣΤΡΕΜΜΑ)Χ (ΖΗΜΙΑ %-15)Χ0,88Χ ΤΙΜΗ/ΜΟΝΑΔΑ ΠΡΟΪΟΝΤΟΣ)/100
                                             
Τι Μπορεί Να Κάνει Όποιος Αγρότης Θεωρεί Ότι Αδικείται Από Το Πόρισμα Της Εκτίμησης;
Ο ασφαλισμένος αν δεν συμφωνεί με το πόρισμα της εκτίμησης έχει το δικαίωμα να ζητήσει επανεκτίμηση.
Η αίτηση επανεκτίμησης υποβάλλεται στον αρμόδιο Ανταποκριτή του ΕΛ.Γ.Α. (εκεί όπου είχε υποβληθεί και η δήλωση ζημιάς) εντός 10 ημερών από την επομένη ημέρα τοιχοκόλλησης της πρόσκλησης προς τους ασφαλισμένους για να προσέλθουν και να λάβουν γνώση των πορισμάτων εκτίμησης.
Η αίτηση επανεκτίμησης δεν λαμβάνεται υπόψη, αν δεν υποβληθεί εμπρόθεσμα και δε συνοδεύεται από απόδειξη εμπρόθεσμης καταβολής για λογαριασμό του ΕΛ.Γ.Α. των τελών επανεκτίμησης, που με σχετική ΚΥΑ έχουν μειωθεί κατά 50% και έχουν εξισωθεί με τα τέλη εκτίμησης. Η επανεκτίμηση διενεργείται από δύο γεωπόνους που ορίζονται από τον ΕΛ.Γ.Α.
Το πόρισμα της επανεκτίμησης είναι οριστικό και δεν μπορεί να ασκηθεί κατ’ αυτού άλλο ένδικο μέσο.
 
Τι θεωρείται ζημιά και πως υπολογίζεται;
 
Ζημιά: θεωρείται η απώλεια του  εισοδήματος του παραγωγού επί της          προβλεπόμενης παραγωγής
Πως γίνεται ο υπολογισμός  ποσοστού ζημιάς;
Οι ασφαλιζόμενοι κίνδυνοι  ανάλογα με την ένταση που δρουν και το βλαστικό στάδιο της καλλιέργειας, προκαλούν τόσο ποσοτικές απώλειες , όσο και ποιοτική υποβάθμιση στην παραγωγή .
Τις ποσοτικές απώλειες τις ονομάζουμε  «ποσοτική ζημιά» και την ποιοτική υποβάθμιση  «ποιοτική ζημιά».
Το ποσοστό ζημιάς είναι το άθροισμα της ποσοτικής και ποιοτικής  ζημιάς , η οποία όμως έχει μετατραπεί με ανάλογους συντελεστές σε ποσοτική ζημιά.
 Αποτελεί έκφραση της απώλειας εισοδήματος του παραγωγού
Ζημιά % =Ποσοτική Ζημιά % +(Ποιοτική Ζημιά% Χ Συντελεστή υποβάθμισης)
Ποσοτική ζημιά αποτελούν :
· Φυτά, φύλλα ,καρποί ,κόνδυλοι κ.α, ανάλογα με το είδος της καλλιέργειας, που καταστράφηκαν από ασφαλιζόμενα αίτια (παγετό, χαλάζι, ισχυρή ανεμοθύελλα ,παρατεταμένο καύσωνα, ή παρασύρθηκαν ή έπαθαν αποπληξία μετά από πλημμύρα ή υπερβολική βροχόπτωση κλπ)
· Νεαρά φυτά που καρατομήθηκαν (πχ από από χαλάζι) και δεν αναβλάστησαν στην συνέχεια
· Φύλλα ( φυλλωδών λαχανικών ) σχισμένα  , σαπισμένα, από διάφορα αίτια , όπως χαλάζι, λόγω της επαφής τους με το έδαφος μετά από πλάγιασμα του φυτού από ανεμοθύελλα, βροχόπτωση, πλημμύρα, κλπ.
 
Ποιοτική ζημιά: Με τον όρο ποιοτική ζημιά από τα ασφαλιζόμενα ζημιογόνα αίτια, χαρακτηρίζουμε τη ζημιά που εμφανίζουν τα γεωργικά προϊόντα τα οποία είναι ζημιωμένα και θα διατεθούν στο εμπόριο με μειωμένη τιμή. Ποιοτική ζημιά  αποτελούν οι οπές (τρύπες), τα σχισίματα, μώλωπες, οι πληγές κλπ  πάνω στα φύλλα στους καρπούς στους βλαστούς και γενικά στα βρώσιμα μέρη του φυτού ή δένδρου.
Στην περίπτωση που παρατηρείται στην καλλιέργεια και ποιοτική ζηµιά, το ποσοστό ζηµιάς της καλλιέργειας συµπεριλαµβάνει:
· α) Την ποσοτική ζηµιά
· β) Την αναχθείσα σε ποσοτική (µε το συντελεστή ζηµιάς) ποιοτική ζηµιά και
· γ) Την τυχόν αύξηση των δαπανών συλλογής, διαλογής και καλλιεργητικών φροντίδων και δεν συµπεριλήφθηκαν – ενσωµατώθηκαν στο συντελεστή ζηµιάς.
 
Τι θεωρείται αναπλήρωση της ποσοτικής ζημιάς, τι είναι προβλεπόμενη, συλλεγείσα και ηρτημένη παραγωγή, και πως υπολογίζεται η συνολική ζημιά σε καλλιέργεια  με συλλεγείσα παραγωγή;
Στην περίπτωση που ένα ποσοστό φυτών καταστραφεί και δεν αναβλαστήσει, τα φυτά που απομένουν εκμεταλλεύονται μεγαλύτερο μέρος εδάφους, αναπτύσσονται και αποδίδουν καλύτερα. Αναπληρώνεται έτσι μέρος της παραγωγής που θα έδιναν τα κατεστραμμένα φυτά. Αναπλήρωση της ζημιάς παρατηρείται και στις περιπτώσεις αναβλαστήσεις των καρατομημένων φυτών μετά από πχ χαλάζι, παγετό κλπ. Έτσι μετά από παγετό σε καλλιέργεια αμπελιού και ζημιά στους λανθάνοντες οφθαλμούς υπάρχει αναπλήρωση της ζημιάς με την έκπτυξη  των δευτερευόντων οφθαλμών  και με την εμφάνιση σταφυλιών.
Συνολική  (προβλεπόμενη ή αναμενόμενη) παραγωγή: ονομάζεται η παραγωγή την οποία ο καλλιεργητής αναμένει να συγκομίσει μέχρι το τέλος της καλλιεργητικής περιόδου υπό κανονικές συνθήκες.
Ηρτημένη παραγωγή : ονομάζεται η παραγωγή την οποία αναμένει να συλλέξει ο καλλιεργητής  από την ημέρα ζημιάς και μετά.
Συλλεγείσα παραγωγή πριν την ζημιά : είναι η παραγωγή που έχει συγκομισθεί πριν συμβεί το ζημιογόνο αίτιο. Στον υπολογισμός ζημιάς σε καλλιέργεια  με συλλεγείσα παραγωγή μέχρι το ζημιογόνο αίτιο έχουμε:
Συλλεγείσα παραγωγή (πριν την ζημιά )
Έτσι εκτιμώντας την συλλεγείσα παραγωγή πριν το ζημιογόνο αίτιο, την ζημιά επί της (εναπομένουσας) ηρτημένης παραγωγής και την προβλεπόμενη παραγωγή, η συνολική ζημιά της καλλιέργειας δίδεται από τον τύπο:
ΖΣ % =((ΠΑ- ΠΣ )/ ΠΑ) Χ ΖΗ %
Όπου:
ΖΣ %=Συνολική Ζημιά % , ΠΑ=Προβλεπόμενη Παραγωγή,  ΠΣ = Συλλεγείσα παραγωγή, ΖΗ %= Ζημία επί τοι εκατό της ηρτημένης παραγωγής.
 
Σε καλλιέργεια τομάτας με πυκνότητα φύτευσης 1mΧ0,4 m εκτάσεως 5 στρεμμάτων εκτιμήθηκε ότι κατά μέσο όρο συγκομίσθηκαν 6 τομάτες/φυτό πριν την ημερομηνία ζημιάς και η αναμενόμενη παραγωγή καρπών τομάτας/φυτό ήταν 24 τομάτες. Με δεδομένο ότι το μέσο βάρος τομάτας είναι 0,2 Kgr, και η ζημιά επί της ηρτημένης παραγωγής από καύσωνα είναι 50%, να υπολογίσετε την συνολική παραγωγή και ζημιά της εν λόγω καλλιέργειας.
Ο συνολικός αριθμός των φυτών στην καλλιέργεια τομάτας είναι:
(1000/(1Χ0,4)) φυτά /στρέμμα Χ 5 στρέμματα=2500 φυτά /στρέμμα Χ5 στρέμματα =12500 φυτά τομάτας.
Η προβλεπόμενη (αναμενόμενη) παραγωγή της καλλιέργειας που αναμένεται να συγκομισθούν υπό κανονικές συνθήκες δίδεται από τον τύπο:
ΠΑ = Μέσος αριθμό καρπών που αναμένοντο να συγκομισθούν  Χ  Αριθμό των φυτών της καλλιέργειας  Χ   μέσο βάρος της παραγωγικής μονάδας (τομάτας).
Έτσι η προβλεπόμενη παραγωγή της εν λόγω καλλιέργειας είναι:
ΠΑ = 24 τομάτες/φυτό Χ 12500 φυτά Χ 0,2 Kgr μέσο βάρος τομάτας = 60.000 Kgr =60 ton.
Για να υπολογισθεί η συλλεγείσα παραγωγή πριν την ζημιά (ΠΣ) υπολογίζεται ο μέσος αριθμός καρπών τομάτας ανά φυτό που έχουν συλλεγεί πριν τη ζημιά.
ΠΣ = Μέσος αριθμό καρπών που συγκομίσθηκαν πριν την ζημιά  Χ  Αριθμό των φυτών της καλλιέργειας Χ   μέσο βάρος της παραγωγικής μονάδας (τομάτας).
Έτσι η συλλεγείσα παραγωγή πριν την ζημιά είναι:
ΠΣ = 6 τομάτες/φυτό Χ 12500 φυτά Χ 0,2 Kgr μέσο βάρος τομάτας = 15.000 Kgr =15 ton.
Ο υπολογισμός ζημιάς σε καλλιέργεια  με συλλεγείσα παραγωγή   δίνεται από το τύπο:
ΖΣ % =((ΠΑ- ΠΣ )/ ΠΑ) Χ ΖΗ %
Όπου:
ΖΣ %=Συνολική Ζημιά % , ΠΑ=Προβλεπόμενη Παραγωγή,  ΠΣ = Συλλεγείσα παραγωγή, ΖΗ %= Ζημία επί τοι εκατό της ηρτημένης παραγωγής.
Άρα η συνολική ζημιά είναι:
ΖΣ % =((60000 – 15000)/60000 Χ 50%)=37,5≈38%.
Το πόρισμα μπορεί να γραφτεί ως εξής:
	Έκταση Καλλιέργειας
(στρέμματα)
	Προβλεπόμενη Παραγωγή/στρέμμα
(Kgr)
	Συνολική Προβλεπόμενη Παραγωγή
(Kgr)
	Συλλεγείσα Παραγωγή
(Kgr)
	Ζημιά επί της Ηρτημένης Παραγωγής
(%)
	Συνολική Ζημιά
(%)

	5
	12000
	60000
	15000
	50
	38


 
Τι είναι οι «μάρτυρες» και ποια η χρησιμότητά των;
Αν η εκτίμηση δεν πραγματοποιηθεί μέχρι το χρόνο που συνήθως συγκομίζεται η παραγωγή ή κρίνεται αναγκαία η επανασπορά ή επαναφύτευση ή η εφαρμογή καλλιεργητικών φροντίδων οι οποίες είναι δυνατόν να αλλοιώσουν τη μορφή της ζημιάς, ο ασφαλισμένος μπορεί να κάνει τις παραπάνω εργασίες, έχει όμως υποχρέωση να αφήσει “μάρτυρες” δηλαδή άθικτα (ακαλλιέργητα ή ασυγκόμιστα) τμήματα της καλλιέργειάς του και συγκεκριμένα:
α. Για αροτριαίες καλλιέργειες, από ένα τμήμα (λωρίδα) που να έχει πλάτος ένα (1) μέτρο και μήκος το μήκος μιας διάστασης του αγροτεμαχίου στο κέντρο και στα δύο άκρα του αγροτεμαχίου.
β. Για πρεμνοειδείς καλλιέργειες, διάσπαρτα, σε όλη την έκταση του αγροτεμαχίου, τόσα περίπου ασυγκόμιστα πρέμνα όση είναι η αναλογία ένα (1) πρέμνο για κάθε τριάντα (30) πρέμνα.
γ. Για δενδρώδεις καλλιέργειες, διάσπαρτα, σε όλη την έκταση του αγροτεμαχίου, τόσα περίπου ασυγκόμιστα δένδρα όση είναι η αναλογία ένα (1) δένδρο για κάθε είκοσι (20) δένδρα.
 Η χρησιμότητα των μαρτύρων είναι προφανής. Χρησιμεύει τόσο στην εκτίμηση της ζημιάς, όσο και στην εκτίμηση της αναμενόμενης αλλά και της συλλεγείσας παραγωγής αν υπάρχει. Παρά τη δυσκολία της εκτιμητικής διαδικασίας σε αυτές τις περιπτώσεις, η καλή γνώση της καλλιέργειας, η εμπειρία, η καλή αυτοψία επί του πεδίου και οι πληροφορίες και από τον ίδιο τον παραγωγό (και όχι μόνο), μπορούν να τον οδηγήσουν σε ένα δίκαιο και ακριβές πόρισμα εκτίμησης ζημιάς.
 
Ελαιώνας 10 στρεμμάτων με 200 ελαιόδενδρα καταμετρημένα, ποικιλίας κορωνεϊκη (1200 καρποί/kg), μετρήθηκαν 50 δένδρα άκαρπα (μηδενικής παραγωγής), και τα υπόλοιπα δένδρα με εκτιμηθείσα προβλεπόμενη μέση παραγωγή 50 κιλά/δένδρο. Η δειγματοληψία έδειξε ότι κατά μέσο όρο η ακτίνα της κόμης των ελαιοδένδρων ήταν 2,82 m και ο  μέσος απωλεσθείς ελαιόκαρπος ήταν 60 καρποί σε εμβαδόν 0,2m X 0,2m. Να υπολογισθεί η προβλεπόμενη παραγωγή και η ζημιά από το παραπάνω αίτιο.
Η προβλεπόμενη (αναμενόμενη) παραγωγή της ελαιοκαλλιέργειας που αναμένεται να συγκομισθούν υπό κανονικές συνθήκες δίδεται από τον τύπο:
ΠΑ = Αριθμός παραγωγικών δένδρων της καλλιέργειας Χ Μέση παραγωγή/δένδρο που αναμένοντο να συγκομισθεί.
Έτσι η προβλεπόμενη παραγωγή της εν λόγω καλλιέργειας είναι:
ΠΑ = 200-50 ελαιόδενδρα Χ 50 Kgr καρπού/ελαιόδενδρο = 150Χ50=7.500 Kgr.
Δεν υπήρχε συλλεγείσα παραγωγή πριν την ζημιά (ΠΣ).
Ο υπολογισμός της μέσης ζημιάς/δένδρο  σε καλλιέργεια    δίνεται από το τύπο:
Το μέσο εμβαδόν της προβολής του κάθε ελαιόδενδρου είναι:
 Ε= π Χ r2 = 3,14 X 2,822 = 25 m2 .
Άρα η απωλεσθείσα παραγωγή ανά δένδρο είναι:
(60 καρποί Χ (25 m2/(0,2Χ0,2) m2 ))/ 1200 καρποί /δένδρο= 31,25 Kgr/δένδρο
και η απωλεσθείσα παραγωγή του ελαιώνα είναι:
150 δένδρα Χ 31,25 Kgr/δένδρο= 4.688 Kgr
Άρα η συνολική ποσοστιαία  ζημιά είναι:
ΖΣ % = 4.688/7500 Χ 100%)=62,5,5 ≈ 65%.
Το πόρισμα μπορεί να γραφτεί ως εξής:
 
	Έκταση Καλλιέργειας
(στρέμματα)
	Συνολικός Αριθμός δένδρων
	 Αριθμός Παραγωγικών δένδρων
	Προβλεπόμενη Παραγωγή/στρέμμα
(Kgr)
	Συνολική Προβλεπόμενη Παραγωγή
(Kgr)
	Συλλεγείσα Παραγωγή
(Kgr)
	Ζημιά επί της Ηρτημένης Παραγωγής
(%)
	Συνολική Ζημιά
(%)

	10
	200
	150
	750
	7500
	-
	-
	65


 
[image: Μετάβαση στην αρχική σελίδα]
Αρχή φόρμας
ΑναζήτησηΑναζήτηση
Τέλος φόρμας

 Ενεργά εργαλεία

 Έγγραφα Ανακοινώσεις Ημερολόγιο Μηνύματα Σύνδεσμοι

 Ανενεργά εργαλεία


 Διαχείριση μαθήματος

Open eClass © 2003-2024 — Όροι Χρήσης— Πολιτική Απορρήτου

image1.png




image2.wmf



